<http://schema.org/articleBody>
"El retrat de Mustaf\u00E0 Kemal Atat\u00FCrk, fundador de la Rep\u00FAblica de Turquia, observa, des de la part superior de la mil\u00B7len\u00E0ria muralla de Diyarbakir, la multitudin\u00E0ria preg\u00E0ria del divendres a la pla\u00E7a Dagkapi. En condicions normals, la preg\u00E0ria hauria de tenir lloc a la mesquita de Nebi, controlada per l&amp;#039;estat, per\u00F2 es tracta d&amp;#039;una de les accions de desobedi\u00E8ncia civil que la comunitat kurda est\u00E0 duent a terme per mostrar la seva indignaci\u00F3 amb la pol\u00EDtica d&amp;#039;Ankara.&amp;quot;Heu de saber que els musulmans de la mesquita de Suleiman d&amp;#039;Istanbul preguen en la mateixa direcci\u00F3 que vosaltres&amp;quot;, va exclamar el primer ministre turc, Recep Tayyip Erdogan, durant l&amp;#039;acte electoral a la capital hist\u00F2rica del Kurdistan turc. A les \u00FAltimes eleccions nacionals, l&amp;#039;estrat\u00E8gia d&amp;#039;apel\u00B7lar a la germanor musulmana entre kurds i turcs, com a contrap\u00E8s de les difer\u00E8ncies \u00E8tniques i culturals, va resultar molt satisfact\u00F2ria per al Partit Just\u00EDcia i Desenvolupament (AKP). El missatge religi\u00F3s, les promeses de desenvolupament econ\u00F2mic i el comprom\u00EDs per resoldre la q\u00FCesti\u00F3 kurda van provocar que l&amp;#039;AKP obtingu\u00E9s molts vots entre la ciutadania kurda.&amp;quot;Si som germans, per qu\u00E8 segueixen empresonant els nostres pol\u00EDtics i matant els nostres fills?&amp;quot;, es pregunta Ipek Tasli, una noia kurda de 27 anys que ve de visitar el seu germ\u00E0 a la pres\u00F3 d&amp;#039;Ankara. L&amp;#039;animadversi\u00F3 de gran part de la poblaci\u00F3 kurda cap al govern d&amp;#039;Erdogan l&amp;#039;ha provocat un c\u00FAmul d&amp;#039;esdeveniments. Segons Evren \u00C7evik, cap de relacions internacionals del pro kurd Partit Pau i Democr\u00E0cia (BDP), &amp;quot;la gesti\u00F3 d&amp;#039;Erdogan no ha respost a les expectatives que havia despertat en la gent, i ara apostaran per la nostra formaci\u00F3&amp;quot;.El pol\u00EDtic kurd destaca que &amp;quot;les promeses de desenvolupament econ\u00F2mic no han aconseguit disminuir la taxa d&amp;#039;atur, que segueix entorn del 25%&amp;quot;. Tamb\u00E9 afegeix que &amp;quot;projectes econ\u00F2mics com el GAP, un pla per al desenvolupament econ\u00F2mic del sud-est de l&amp;#039;Anat\u00F2lia, que comporta la construcci\u00F3 d&amp;#039;uns 200 embassaments d&amp;#039;aigua, estan fent desapar\u00E8ixer viles i despla\u00E7ant la poblaci\u00F3&amp;quot;. Un altre dels factors de desencant amb el govern central \u00E9s &amp;quot;la manca de drets i la poca projecci\u00F3 de la llengua kurda en \u00E0mbits p\u00FAblics&amp;quot;, afegeix Evren \u00C7evik.Defensar la llengua maternaPer\u00F2 el que ha obert m\u00E9s la ferida entre el nacionalisme kurd i Ankara \u00E9s el setge judicial a tot l&amp;#039;entorn pol\u00EDtic i l&amp;#039;escalada d&amp;#039;accions armades contra el Partit dels Treballadors del Kurdistan (PKK), considerat grup terrorista pels EUA i la UE. L&amp;#039;antecessor del BDP al Parlament turc, el Partit de la Societat Democr\u00E0tica (DTP), va ser il\u00B7legalitzat el desembre del 2009, quan tenia 20 diputats. Des de llavors, han detingut i condemnat prop de 1.500 pol\u00EDtics i activistes kurds, acusats de fer propaganda d&amp;#039;una organitzaci\u00F3 terrorista.&amp;quot;Amb l&amp;#039;arribada de l&amp;#039;autonomia democr\u00E0tica espero que puguem educar els nostres fills en la seva llengua materna&amp;quot;, proclama la hist\u00F2rica Leyla Zana durant un discurs improvisat en una poblaci\u00F3 de Diyarbakir. Zana i la resta de pol\u00EDtics de l&amp;#039;entorn del BDP van a les eleccions com a independents, per superar la barrera del 10% electoral. Despr\u00E9s, el BDP els aglutinar\u00E0 i formar\u00E0 grup parlamentari propi.El BDP ha centrat la seva campanya a explicar a l&amp;#039;electorat els avantatges que comportar\u00E0 un estatut d&amp;#039;autonomia per a la regi\u00F3, i planteja les eleccions com un plebiscit. &amp;quot;Si, tal com prediuen les enquestes, obtenim de 30 a 35 diputats, ser\u00E0 un s\u00EDmptoma inequ\u00EDvoc que la poblaci\u00F3 kurda demana un canvi, i Erdogan haur\u00E0 d&amp;#039;incloure l&amp;#039;autonomia kurda en les reformes constitucionals que vol dur a terme&amp;quot;, sentencia la candidata kurda Emine Ayna.La demanda d&amp;#039;autogovern ha estat avalada per tots els estaments nacionalistes kurds, i \u00D6calan fixa el 15 de juny com a data l\u00EDmit perqu\u00E8 el govern escollit adopti una posici\u00F3 definitiva i expliqui com pensa resoldre el conflicte kurd."^^<http://www.w3.org/2001/XMLSchema#string>
<http://www.ara.cat/cronica/Kurdistan-turc-clama-autonomia_0_497350277.html>